CELEX: 32016R1443
Language: el
Date: 2016-06-29 00:00:00
Title: Κατ' εξουσιοδοτηση κανονισμος (ΕΕ) 2016/1443 της Επιτροπής, της 29ης Ιουνίου 2016, για την τροποποίηση του κανονισμού (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 111/2005 του Συμβουλίου όσον αφορά την προσθήκη ορισμένων πρόδρομων ουσιών των ναρκωτικών στον κατάλογο των διαβαθμισμένων ουσιών (Κείμενο που παρουσιάζει ενδιαφέρον για τον ΕΟΧ)

1.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 235/6
            
         ΚΑΤ' ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2016/1443 ΤΗΣ ΕΠΙΤΡΟΠΉΣ
   της 29ης Ιουνίου 2016
   για την τροποποίηση του κανονισμού (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 111/2005 του Συμβουλίου όσον αφορά την προσθήκη ορισμένων πρόδρομων ουσιών των ναρκωτικών στον κατάλογο των διαβαθμισμένων ουσιών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, περί των προδρόμων ουσιών των ναρκωτικών (1), και ιδίως το άρθρο 15,
   Έχοντας υπόψη τον κανονισμό (ΕΚ) αριθ. 111/2005 του Συμβουλίου, της 22ας Δεκεμβρίου 2004, σχετικά με τη θέσπιση κανόνων για την παρακολούθηση του εμπορίου πρόδρομων ουσιών ναρκωτικών μεταξύ της Κοινότητας και τρίτων χωρών (2), και ιδίως το άρθρο 30α,
   Εκτιμώντας τα ακόλουθα:
   
               (1)
            
            
               Στο παράρτημα I του κανονισμού (ΕΚ) αριθ. 273/2004 και στο παράρτημα του κανονισμού (ΕΚ) αριθ. 111/2005 παρατίθεται κατάλογος των διαβαθμισμένων ουσιών που υπόκεινται σε μια σειρά εναρμονισμένων μέτρων ελέγχου και παρακολούθησης που προβλέπονται από τους εν λόγω κανονισμούς.
            
         
               (2)
            
            
               Οι διαβαθμισμένες ουσίες που απαριθμούνται στο παράρτημα I του κανονισμού (ΕΚ) αριθ. 273/2004 και στο παράρτημα του κανονισμού (ΕΚ) αριθ. 111/2005 υποδιαιρούνται σε κατηγορίες για τις οποίες ισχύουν διαφορετικά μέτρα, ώστε να επιτευχθεί η κατάλληλη ισορροπία μεταξύ του επιπέδου της απειλής που διαγράφεται από κάθε συγκεκριμένη ουσία και της επιβάρυνσης για το νόμιμο εμπόριο.
            
         
               (3)
            
            
               Τα αυστηρότερα μέτρα ελέγχου και παρακολούθησης προβλέπονται για τις ουσίες που καλύπτονται από την κατηγορία 1. Οι επιχειρήσεις και οι χρήστες πρέπει να διαθέτουν άδεια για να κατέχουν τις ουσίες αυτές και να πραγματοποιούν κάθε είδους συναλλαγή που τις αφορά.
            
         
               (4)
            
            
               Είναι δυνατόν να μετατραπεί άμεσα η χλωροεφεδρίνη και η χλωροψευδοεφεδρίνη σε μεθαμφεταμίνη με υψηλό συντελεστή απόδοσης. Τα κράτη μέλη αποδεικνύουν ότι από το 2013 έχει γίνει στην Ένωση επανειλημμένως χρήση χλωροεφεδρίνης και χλωροψευδοεφεδρίνης ως πρόδρομων ουσιών για την παράνομη παρασκευή μεθαμφεταμίνης (γνωστής και ως κρίσταλ μεθ). Επιπλέον, πολλές περιπτώσεις χρήσης των εν λόγω δύο ουσιών για την παραγωγή μεθαμφεταμίνης έχουν αναφερθεί εκτός της Ένωσης.
            
         
               (5)
            
            
               Το εμπόριο και η κατοχή χλωροεφεδρίνης και χλωροψευδοεφεδρίνης δεν υπόκεινται επί του παρόντος σε νομικούς περιορισμούς, και ο έλεγχός τους περιορίζεται στην εθελοντική δέσμευση της Ένωσης για την παρακολούθηση του εμπορίου και την αναφορά των ύποπτων συναλλαγών που αφορούν τις εν λόγω ουσίες.
            
         
               (6)
            
            
               Κατά τις διαβουλεύσεις με τα κράτη μέλη και τους εκπροσώπους της χημικής βιομηχανίας δεν εντοπίστηκαν σημαντικές νόμιμες χρήσεις της χλωροεφεδρίνης και της χλωροψευδοεφεδρίνης. Το 2013 και το 2014 οι αρμόδιες αρχές των κρατών μελών κατάσχεσαν περισσότερους από τρεις τόνους των ουσιών αυτών για να αποτρέψουν τη χρήση τους για την παράνομη παρασκευή μεθαμφεταμίνης.
            
         
               (7)
            
            
               Δεδομένου του υψηλού κινδύνου εκτροπής που παρουσιάζουν η χλωροεφεδρίνη και η χλωροψευδοεφεδρίνη, και δεδομένου ότι η διαβάθμισή τους δεν θα έχει σημαντικό αντίκτυπο στο νόμιμο εμπόριο, οι εν λόγω ουσίες θα πρέπει να καταχωριστούν στην κατηγορία 1 του παραρτήματος I του κανονισμού (ΕΚ) αριθ. 273/2004 και στο παράρτημα του κανονισμού (ΕΚ) αριθ. 111/2005.
            
         
               (8)
            
            
               Ως εκ τούτου, ο κανονισμός (ΕΚ) αριθ. 273/2004 και ο κανονισμός (ΕΚ) αριθ. 111/2005 θα πρέπει να τροποποιηθούν ανάλογα.
            
         
               (9)
            
            
               Ο κανονισμός (ΕΚ) αριθ. 273/2004 και ο κανονισμός (ΕΚ) αριθ. 111/2005 εφαρμόζουν από κοινού ορισμένες διατάξεις της σύμβασης των Ηνωμένων Εθνών κατά της παράνομης διακίνησης ναρκωτικών φαρμάκων και ψυχοτρόπων ουσιών, της 19ης Δεκεμβρίου 1988 (3). Δεδομένης της στενής συνάφειας μεταξύ των εν λόγω κανονισμών, είναι δικαιολογημένο να εγκριθούν οι τροποποιήσεις με μία ενιαία κατ' εξουσιοδότηση πράξη,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του κανονισμού (ΕΚ) αριθ. 273/2004
   Στο παράρτημα I του κανονισμού (ΕΚ) αριθ. 273/2004, στον πίνακα για τις διαβαθμισμένες ουσίες της κατηγορίας 1, προστίθενται οι ακόλουθες σειρές:
   
      
                  «(1R,2S)-(-)-χλωροεφεδρίνη
               
               
                   
               
               
                  2939 99 00 
               
               
                  110925-64-9
               
            
                  (1S,2R)-(+)-χλωροεφεδρίνη
               
               
                   
               
               
                  2939 99 00 
               
               
                  1384199-95-4
               
            
                  (1S,2S)-(+)-χλωροψευδοεφεδρίνη
               
               
                   
               
               
                  2939 99 00 
               
               
                  73393-61-0
               
            
                  (1R,2R)-(-)-χλωροψευδοεφεδρίνη
               
               
                   
               
               
                  2939 99 00 
               
               
                  771434-80-1».
               
            
   Άρθρο 2
   Τροποποίηση του κανονισμού (ΕΚ) αριθ. 111/2005
   Στο παράρτημα του κανονισμού (ΕΚ) αριθ. 111/2005, στον πίνακα για τις διαβαθμισμένες ουσίες της κατηγορίας 1, προστίθενται οι ακόλουθες σειρές:
   
      
                  «(1R,2S)-(-)-χλωροεφεδρίνη
               
               
                   
               
               
                  2939 99 00 
               
               
                  110925-64-9
               
            
                  (1S,2R)-(+)-χλωροεφεδρίνη
               
               
                   
               
               
                  2939 99 00 
               
               
                  1384199-95-4
               
            
                  (1S,2S)-(+)-χλωροψευδοεφεδρίνη
               
               
                   
               
               
                  2939 99 00 
               
               
                  73393-61-0
               
            
                  (1R,2R)-(-)-χλωροψευδοεφεδρίνη
               
               
                   
               
               
                  2939 99 00 
               
               
                  771434-80-1».
               
            
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Ιουνίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 47 της 18.2.2004, σ. 1.
   
      (2)  ΕΕ L 22 της 26.1.2005, σ. 1.
   
      (3)  ΕΕ L 326 της 24.11.1990, σ. 56.